রাজ্যের প্রাথমিক স্কুলে ১৩,৪২১ শূন্যপদে শিক্ষক নিয়োগ!

কলকাতা: রাজ্যের প্রাথমিক স্কুলগুলিতে নতুন করে শিক্ষক নিয়োগের ঘোষণা করল পশ্চিমবঙ্গ প্রাথমিক শিক্ষা পর্ষদ (TET)। সরকারি সাহায্যপ্রাপ্ত, সরকার পোষিত এবং জুনিয়র বেসিক স্কুলে সহকারী শিক্ষক পদে মোট ১৩,৪২১টি শূন্যপদে নিয়োগ করা হবে বলে পর্ষদের বিজ্ঞপ্তিতে জানানো হয়েছে।

চাকরিপ্রার্থীদের অনলাইনে আবেদন করতে হবে প্রাথমিক শিক্ষা পর্ষদের অফিসিয়াল ওয়েবসাইটের মাধ্যমে। জানা গিয়েছে, পুজোর পর থেকেই আবেদন প্রক্রিয়া শুরু হবে।

আরও পড়ুন: কলকাতায় ফের বৃষ্টি! কী বলছে হাওয়া অফিস

নিয়োগের বিজ্ঞপ্তি প্রকাশিত হওয়ায় শিক্ষামন্ত্রী ব্রাত্য বসু রাজ্য সরকারকে ধন্যবাদ জানিয়েছেন। তিনি নিজের এক্স (সাবেক টুইটার) হ্যান্ডেলে একটি পোস্ট করে লিখেছেন, এ সিদ্ধান্তের ফলে প্রাথমিক শিক্ষার ক্ষেত্রে গুণগত মান আরও বৃদ্ধি পাবে।